
П И Т А Н Е

От Веселин Анестиев – общински съветник

Относно:
[bookmark: _GoBack]Неблагоприятно въздействие от наводнения в гр.Поморие на ул.“Солна“ на обособена площ за паркинг пред закусвалня „Вълчи глад“.


Правно основание: 
Чл.47, т.4 и чл.48, ал.1 от Правилника за организацията и дейността на Общински съвет – Поморие, неговите комисии и взаимодействието му с общинската администрация на община Поморие 


Уважаеми г-н Алексиев, 

Всеизвестен е факта, че след всеки дъжд, дори и незначителен, в гр.Поморие на ул.“Солна“ на обособената площ за паркинг пред закусвалня „Вълчи глад“ се наводнява не само пътното платно, но под вода остават и близките домове. Това не само лишава обитателите им от безопасен достъп за придвижване до тях, но им причинява и сериозни материални щети.
В качеството ми на общински съветник, с мен се срещнаха граждани на Поморие живущи в този район които заявиха, че преди повече от година, Вие лично, с представители на община Поморие, на място сте се запознали с този дългогодишен проблем. Хората са останали с впечатление, че служителите които са Ви придружавали са изразили становище за недобре свършена работа по време на изграждането на отводнителните системи в този район. Същите твърдят, че сте поел обещание проблема да бъде отстранен в кратък срок, но до този момент това не е сторено.

Предвид това, отправям питане, предвидени ли са строително-ремонтни дейности във връзка с предотвратяване на тези наводнения и ако са предвидени, кога ще бъдат извършени?


Заявявам, че желая писмен отговор!


С уважение:……………………………………………….
		/ Веселин Анестиев /


